jkorsvik/nowiki_second_scrape_merged huggingface dataset:
Amphizoidae

Amphizoidae er en liten familie av vannlevende biller. De svømmer ikke, men kryper på bunnen av rasktflytende elver i Nord-Amerika og Kina. På engelsk blir de kalt «troutstream beetles». De er ganske brede, litt flate biller med kraftig punktert kropp. Antennene er trådformede, omtrent så lange som hodet er bredt. Brystskjoldet (pronotum) er ganske lite, bredere enn langt. Dekkvingene er brede med tydelige «skuldre». Beina er slanke, de har noen få «svømmehår», men billene kan ikke svømme.


== Systematisk inndeling ==

Ordenen biller, Coleoptera
Underordenen Adephaga
Familien Amphizoidae
Amphizoa carinata Edwards, 1951
Amphizoa davidi
Amphizoa insolens LeConte, 1853
Amphizoa lecontei Matthew, 1872
Amphizoa sinica
Amphizoa striata VanDyke, 1927


== Kilder ==
Ribera, I., Beutel, R.G., Balke, M. og Vogler, A.P. 2002. Discovery of Aspidytidae, a new family of aquatic Coleoptera. Proceedings of the Royal Society, London, B (publisert online)
Maddison, D.R. 1995. Amphizoidae på Tree of Life. Med bilde av Amphizoa insolens.[1]


== Eksterne lenker ==
(en) Amphizoidae i Encyclopedia of Life 
(en) Amphizoidae i Global Biodiversity Information Facility 
(en) Amphizoidae hos Fossilworks 
(en) Amphizoidae hos ITIS 
(en) Amphizoidae hos NCBI 
(en) Kategori:Amphizoidae – bilder, video eller lyd på Wikimedia Commons 
Amphizoidae – detaljert informasjon på Wikispecies
Tropisk år

Tropisk år er betegnelsen på den nøyaktige tiden det tar jorden å passere én hel runde rundt solen, nærmere bestemt tidsrommet mellom to jevndøgn.Et tropisk år er gjennomsnittlig 31 556 927 sekunder eller 365 døgn, 5 timer, 48 minutter og 47 sekunder = 365,24221065 døgn (epoke J2000.0). Et vanlig kalenderår har som kjent bare 365 døgn, og det er for å veie opp for dette avviket at vi har skuddår.


== Se også ==
Siderisk år.


== Referanser ==
Troll Airfield

Troll Airfield er en flyplass ca. syv kilometer fra den norske feltstasjonen Troll i Antarktis. Flyplassen ble anlagt på iskappen og åpnet for trafikk i februar 2005. Flyplassen brukes til transport av personell og utstyr i forbindelse med forskning i området.
Norsk Polarinstitutt har invitert elleve land som opererer i Dronning Maud Land til samarbeid om Dronning Maud Land Air Network Project (DROMLAN). Troll Airﬁeld er en del av luftnettverket sammen med Cape Town i Sør-Afrika og den russiske forskningsstasjonen Novolazarevskaja nordøst for Troll. Passasjerer blir fløyet inn fra fastlandet og så transportert med mindre fly videre til deres endelige reisemål.
Flyplassen har vist seg å være populær ettersom den har bidratt til å senke kostnadene i forbindelse med forskning i Antarktis. C-130 Hercules og lignende fly har regulære flyvninger. Rullebanen begrenser ikke størrelsen på besøkende fly. Troll Airfield er bare åpen for trafikk i forbindelse med forskning. Det ytes ingen tjenester for kommersiell trafikk. Flyplassen er åpen fra oktober til februar i den antarktiske sommersesongen. Den 28. november 2012 landet det for første gang et Boeing 737-fly på Troll. Flyet transporterte 33 personer og returnerte dagen etter til Cape Town.


== Referanser ==


== Eksterne lenker ==
Troll Airfield på norskeflyplasser.no
Morten

Morten er en variant av mannsnavnet Martin. Opprinnelsen er det latinske navnet Martinius som er utledet av Martis, genitivsformen av den romerske krigsguden Mars.
Morten er også brukt som etternavn, men svært sjeldent.


== Utbredelse ==
Morten er et vanlig navn i Norge og Danmark. Det brukes også på Færøyene i formen Mortan. 83 færøyinger heter Mortan. Det gjør at navnet kommer på en 67.-plass over mest brukte mannsnavn på øyene.Tabellen nedenfor gir en detaljert oversikt over populariteten til navnet Morten og varianter av dette i noen av de landene hvor statistikk er tilgjengelig.

Navnet er kjent i Norge fra 1400-tallet. I nyere tid har Morten vært blant de mest populære døpenavnene i Norge i perioden ca. 1955–1970.


== Kjente personer med navnet ==
Personene i listen er ordnet kronologisk etter fødselsår

Sankt Morten (ca. 315–397), katolsk helgen
Morten Maler levde på 1400-tallet
Morten Krogvold (f. 1950), norsk fotograf
Morten «Diesel» Dahl (f. 1959), norsk musiker og MC-entusiast
Morten Harket (f. 1959), norsk musiker
Morten Faldaas (f. 1959), norsk skuespiller
Morten Abel (f. 1962), norsk musiker
Morten Gamst Pedersen (f. 1981), norsk fotballspiller
Morten Evensmo (f. 1986), norsk industridesigner
Morten Ramsland (f. 1971), dansk forfatter
Morten Furuly (f. 1975), norsk musiker


== Morten i litteraturen ==
I Utstein kloster-trilogien av Alfred Hauge får munkene besøk av «broder Morten». De oppdager etterhvert at de har misforstått navnet til gjesten, som nok egentlig het Mortem (latin for død) og bragte med seg svartedauden.
Morten Minstemann er kjent fra Mormor og de åtte ungene av Anne-Cath Vestly.


== Se også ==
Mortensmesse – 11. november
Mortensaften – 10. november
Mortensnes
Mortensrud


== Referanser ==


== Eksterne lenker ==

(en) Behind the Name: Morten
(en) Think Baby Names: Morten
Royal Albert Hall

Royal Albert Hall er et konserthus i South Kensington i bydelen Kensington and Chelsea i London. Konserthuset er oppkalt etter prins Albert, dronning Victorias ektefelle, og ble innviet den 29. mars 1871. Albert Hall ligger i «museumskvarterene» omkring Kensington Gardens der man også finner Victoria and Albert Museum, Natural History Museum og Science Museum.
På 1890-tallet startet dirigenten Henry Woods populære Promskonserter i Albert Hall. Disse avholdes fortsatt om sommeren, med den pompøse avslutningskonserten Last Night of the Proms i september som har et fargerikt folkeliv med flagg og bannere som kan minne mer om et idrettsarrangement enn en konsert.
Albert Hall blir ofte brukt ved store musikkarrangementer, og ikke bare til klassisk musikk, men også store pop- og rockekonserter har blitt holdt her oppigjennom årene. Publikumskapasiteten i den ovale arenaen er på inntil 9 000 tilskuere, men dagens sikkerhetsbestemmelser tillater ikke at det slippes inn mer enn 7 000 tilskuere.


== Eksterne lenker ==
(en) Offisielt nettsted 
(en) Royal Albert Hall – kategori av bilder, video eller lyd på Commons
Luke Perry

Coy Luther «Luke» Perry III (født 11. oktober 1966 i Mansfield i Ohio, død 4. mars 2019) var en amerikansk skuespiller.
Perrys far, Coy Luther Perry II, var stålarbeider og døde av et hjerteinfarkt i 1980. Hans mor, Ann Perry Bennett, var husmor. Perrys foreldre ble skilt da han var seks år gammel. Hans mor giftet seg igjen, med konstruksjonsarbeideren Steve Bennett i 1978. Han hadde en yngre bror, Thomas Perry, en yngre søster, Amy Perry, og en halv-lillesøster, Emily Bennett. Forholdet til faren var anspent. Det var stefaren han så på som en rollemodell.Perry er kjent for sin rolle som «Dylan» i TV-serien Beverly Hills 90210. Han opptrådte også som «Reverend Jeremiah Cloutier» i TV-serien Oz. Fra 2002 til 2004 hadde han hovedrollen som «Jeremiah» i TV-serien Jeremiah, som han også produserte.
Tidlig i 2004 hadde Perry sin debut på teater i en oppsetning av When Harry Met Sally… i London. Perry hadde også en stemmerolle i en episode av animasjonsserien Family Guy, der han spilte en skaphomse, samt i Simpsons-episoden «Krusty Gets Kancelled».
Perry hadde fra 2016 rollen som «Fred Andrews» i serien Riverdale, som er basert på tegneserien Archie.27. februar 2019 ble Perry lagt inn på sykehus etter å ha fått et massivt hjerneslag. Han døde uken etter.


== Filmografi (utvalg) ==

1992 – Buffy the Vampire Slayer

1997 – Det femte element


== Referanser ==


== Eksterne lenker ==
Offisielt nettsted 
(en) Luke Perry – kategori av bilder, video eller lyd på Commons 
(en) Luke Perry – galleri av bilder, video eller lyd på Commons 
(en) Luke Perry på Internet Movie Database 
(sv) Luke Perry i Svensk Filmdatabas 
(da) Luke Perry på Scope 
(fr) Luke Perry på Allociné 
(en) Luke Perry på AllMovie 
(en) Luke Perry hos Rotten Tomatoes 
(en) Luke Perry hos The Movie Database 
(en) Luke Perry hos Internet Broadway Database 
(en) Luke Perry hos Behind The Voice Actors
Pont de Normandie

Pont de Normandie eller Normandiebroen går over utløpet av elven Seinen. Nærmeste større byer er Le Havre og Honfleur. Broen har fire kjørefelt og bredt fortau på begge sider. Avstanden mellom brotårnene er 856 m. Brospennet er 2147 meter. En kort tid var den verdens lengste – nå{ nest lengst avhengig av målemetoden. (Norske broer måles tydeligvis ikke på samme måte.)
Ingeniørene som sto for konstruksjonen valgte vekk hengebro til fordel for to selvstendige pilarer som hver bar sin del av broen ved kabeloppheng (skråkabelbro). Dette hadde med grunnforhold og porøse bergarter i grunnen å gjøre.Broen mellom denne og Le Havre er på sin måte like interessant. Den går over en liten fjordarm, og er en pilarbro som går i sving, med brospennet som en del av svingen. Formen kjenner nordmenn igjen fra Atlanterhavsveien i Møre og Romsdal.
Påbegynt i 1986, ble den offisielt åpnet i januar 1995. Prisen på det tidspunktet var USD465 mill. Der gikk med over 19 000 tonn stål og over 70 000 m³ betong. Det blir fortsatt betalt bompenger med 5 euro pr. passering.


== Referanser ==


== Eksterne lenker ==
En del konstruksjonsfakta (eng).
Hampton County

Hampton County er et fylke i den amerikanske delstaten Sør-Carolina. Det ligger i sør i staten og grenser mot Bamberg County i nord, Colleton County i øst, Beaufort County i sørøst, Jasper County i sør og mot Allendale County i nordvest. Det har også grense mot delstaten Georgia i vest.
Hampton Countys totale areal er 1 457 km² hvorav 7 km² er vann. I 2000 hadde fylket 21 386 innbyggere og administrasjonssenteret ligger i byen Hampton. 


== Eksterne lenker ==
(en) Offisielt nettsted 
(en) Hampton County, South Carolina – kategori av bilder, video eller lyd på Commons
Bamberg County

Bamberg County er et fylke i den amerikanske delstaten Sør-Carolina. Det ligger i sør i staten og grenser mot Orangeburg County i nord, Dorchester County i øst, Colleton County i sørøst, Hampton County i sør, Allendale County i sørvest og Barnwell County i vest.
Bamberg Countys totale areal er 1 024 km² hvorav 6 km² er vann. I 2000 hadde fylket 16 658 innbyggere og administrasjonssenteret ligger i byen Bamberg. 


== Eksterne lenker ==
(en) Offisielt nettsted 
(en) Bamberg County, South Carolina – kategori av bilder, video eller lyd på Commons
Allendale County

Allendale County er et fylke i den amerikanske delstaten Sør-Carolina. Det ligger i sør i staten og grenser mot Bamberg County i nordøst, Colleton County i øst, Hampton County i sørøst og mot Barnwell County i nordvest. Det har også grense mot delstaten Georgia i vest.
Allendale Countys totale areal er 1 057 km² hvorav 11 km² er vann. I 2000 hadde fylket 11 211 innbyggere og administrasjonssenteret ligger i byen Allendale. 


== Eksterne lenker ==
(en) Offisielt nettsted 
(en) Allendale County, South Carolina – kategori av bilder, video eller lyd på Commons
Barnwell County

Barnwell County er et fylke i den amerikanske delstaten Sør-Carolina. Det ligger i sørvest i staten og grenser mot Aiken County i nord, Bamberg County og Orangeburg County i øst og mot Allendale County i sørvest. Det har også grense mot delstaten Georgia i vest.
Barnwell Countys totale areal er 1 443 km² hvorav 23 km² er vann. I 2000 hadde fylket 23 478 innbyggere og administrasjonssenteret ligger i byen Barnwell. 


== Eksterne lenker ==
(en) Offisielt nettsted 
(en) Barnwell County, South Carolina – kategori av bilder, video eller lyd på Commons
Aiken County

Aiken County er et fylke i den amerikanske delstaten Sør-Carolina. Det ligger i de vestlige delene av staten og grenser mot Saluda County i nord, Lexington County i nordøst, Orangeburg County i øst, Barnwell County i sør og mot Edgefield County i nordvest. Det har også grense mot delstaten Georgia i vest.
Aiken Countys totale areal er 2 798 km² hvorav 20 km² er vann. I 2000 hadde fylket 142 552 innbyggere og administrasjonssenteret ligger i byen Aiken. 


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Aiken County, South Carolina – kategori av bilder, video eller lyd på Commons
Edgefield County

Edgefield County er et fylke i den amerikanske delstaten Sør-Carolina. Det ligger i de vestlige delene av staten og grenser mot Saluda County i nordøst, Aiken County i øst, McCormick County i vest og mot Greenwood County i nordvest. Det har også grense mot delstaten Georgia i sørvest.
Edgefield Countys totale areal er 1 312 km² hvorav 12 km² er vann. I 2000 hadde fylket 24 595 innbyggere og administrasjonssenteret ligger i byen Edgefield. 


== Eksterne lenker ==
(en) Offisielt nettsted 
(en) Edgefield County, South Carolina – kategori av bilder, video eller lyd på Commons
T-70

T-70 var en lett stridsvogn utviklet av Sovjetunionen som en forbedring av stridsvognen T-60 som hadde vist seg å ha utilstrekkelig ildkraft og pansring etterhvert som tyske stridsvogner utviklet seg. Over 8 000 ble produsert før produksjonen stanset i 1944. T-70 faller som de fleste andre sovjetiske stridsvogner i skyggen av T-34, men disse lette stridsvognene spilte en stor rolle i blant annet slaget ved Kursk.
T-70 hadde en bestykning på en 45 mm ZiS-19BM kanon og en 7,62 mm mitraljøse, panseret var fra 10 mm til 60 mm tykt og den var drevet av to GAZ-202 bensinmotorer på 70 hk hver. Den hadde et mannskap på to og veide 9 050 kg. T-70A hadde et modifisert tårn med blant annet tykkere panser, men var ellers identisk med T-70.
T-70 ble også brukt som grunnlag for selvdrevet artilleri SU-76.
McCormick County

McCormick County er et fylke i den amerikanske delstaten Sør-Carolina. Det ligger i de vestlige delene av staten og grenser mot Greenwood County i nordøst, Edgefield County i øst og mot Abbeville County i nordvest. Det har også grense mot delstaten Georgia i vest.
McCormick Countys totale areal er 1 020 km² hvorav 89 km² er vann. I 2000 hadde fylket 9 958 innbyggere og administrasjonssenteret ligger i byen McCormick. 


== Eksterne lenker ==
(en) Offisielt nettsted 
(en) McCormick County, South Carolina – kategori av bilder, video eller lyd på Commons
Abbeville County

Abbeville County er et fylke i den amerikanske delstaten Sør-Carolina. Det ligger i de nordvestlige delene av staten og grenser mot Greenville County i nord, Anderson County i nord, Laurens County i nordøst, Greenwood County i øst og mot McCormick County i sørøst. Det har også grense mot delstaten Georgia i vest.
Abbeville Countys totale areal er 1 316 km² hvorav 8 km² er vann. I 2000 hadde fylket 26 167 innbyggere og administrasjonssenteret ligger i byen Abbeville. Fylket ble grunnlagt i 1785 og er det første fylket i USA dersom de sorterest alfabetisk.


== Eksterne lenker ==
(en) Offisielt nettsted 
(en) Abbeville County, South Carolina – kategori av bilder, video eller lyd på Commons
Aspidytidae

Aspidytidae er en liten familie av biller som ble oppdaget så sent som i 2002. Foreløpig er det funnet to arter, én i Sør-Afrika og én i Shaanxi-provinsen i Kina. Disse billene kryper omkring på steiner som blir oversprutet av fossefall eller strittflytende elver, et såkalt hygropetrisk habitat.
Billene er middels store (7–8 mm), mørke med oval kroppsform. Antennene er trådformede, nokså korte, med et karakteristisk svært kort (ringaktig) andre ledd. De kan ligne noe på vannkalver men skiller seg fra disse på at beina ikke i det hele tatt er utviklet for svømming. Beina er nokså korte, med kraftige lår og legger, og slanke fotledd. Leggene har kraftige sporer. Larvene er foreløpig ukjente og man vet ganske lite om biologien til disse sjeldne billene.


== Systematisk inndeling ==

Ordenen biller, Coleoptera
Underordenen Adephaga
Familien Aspidytidae
Aspidytes niobe Ribera, Beutel, Balke & Vogler, 2002 – Sør-Afrika
Aspidytes wrasei Balke, Ribera & Beutel, 2003 – Kina


== Kilder ==
Ribera, I., Beutel, R.G., Balke, M. og Vogler, A.P. 2002. Discovery of Aspidytidae, a new family of aquatic Coleoptera. Proceedings of the Royal Society, London, 269: 2151-2157.


== Eksterne lenker ==
(en) Aspidytidae i Encyclopedia of Life 
(en) Aspidytidae i Global Biodiversity Information Facility 
(en) Aspidytidae hos ITIS 
(en) Aspidytidae hos NCBI 
(en) Kategori:Aspidytidae – bilder, video eller lyd på Wikimedia Commons 
Aspidytidae – detaljert informasjon på Wikispecies Aspidytes wrasei: [1]
Trikinslekten

Trikiner er innkapslede parasitter (nematoder) som kan forekomme i kjøtt av f.eks. gris. Mennesker kan få overført smitte ved at vi spiser trikinholdig kjøtt som ikke er tilstrekkelig kokt eller stekt.


== Symptomer ==
Trikiner forårsaker store muskelsmerter og høy feber.  Det finnes ingen effektiv medisin. I våre dager forekommer trikiner i svin meget sjelden, men fortsatt skal det bli det tatt prøve av hver eneste gris som slaktes ved norske slakterier, men det tas i gjennomsnitt prøver av 1 av 7 i Norge.


== Annet ==
Trikiner ble brukt til sabotasje under andre verdenskrig, da Jan Zabinski, direktør for dyreparken i Warszawa, smittet noen av grisene sine med trikiner. Etter å ha slaktet grisene og rullet det infiserte kjøttet til små kuler, fikk han ved hjelp av en attenåring som jobbet i tyskernes militærkantine smuglet kulene inn i de tyske soldatenes smørbrød.


== Referanser ==


== Eksterne lenker ==
(en) Trikinslekten i Encyclopedia of Life 
(en) Trikinslekten i Global Biodiversity Information Facility 
(no) Trikinslekten hos Artsdatabanken 
(sv) Trikinslekten hos Dyntaxa 
(en) Trikinslekten hos Fauna Europaea 
(en) Trikinslekten hos NCBI 
(en) Kategori:Trichinella – bilder, video eller lyd på Wikimedia Commons 
Trichinella – detaljert informasjon på Wikispecies
Colleton County

Colleton County er et fylke i den amerikanske delstaten Sør-Carolina. Det ligger i sør i staten ved Atlanterhavet og det grenser mot Orangeburg County i nord, Dorchester County i nordøst, Charleston County i øst, Beaufort County i sør, Hampton County og Allendale County i vest og mot Bamberg County i nordvest. 
Colleton Countys totale areal er 2 935 km² hvorav 199 km² er vann. I 2000 hadde fylket 38 264 innbyggere, og administrasjonssenteret ligger i byen Walterboro.


== Eksterne lenker ==
(en) Offisielt nettsted 
(en) Colleton County, South Carolina – kategori av bilder, video eller lyd på Commons
Charleston County

Charleston County er et fylke i den amerikanske delstaten Sør-Carolina. Det ligger i sørøst i staten ved Atlanterhavet og det grenser mot Berkeley County i nord, Georgetown County i nordøst, Colleton County i vest og mot Dorchester County i nordvest. 
Charleston Countys totale areal er 3 517 km² hvorav 1 139 km² er vann. I 2000 hadde fylket 309 969 innbyggere og administrasjonssenteret ligger i byen Charleston.


== Eksterne lenker ==
(en) Offisielt nettsted 
(en) Charleston County, South Carolina – kategori av bilder, video eller lyd på Commons
Urløpebiller

Urløpebiller (Trachypachidae) er en liten familie av små biller som ligner sterkt på løpebiller, men skiller seg fra disse i noen anatomiske detaljer. Én art, Trachypachus zetterstedti, finnes i Norge, men bare i Nord-Norge, og den er ganske sjelden. Billene i slekten Trachypachus er svarte, blanke (en av artene er litt metallglinsende) og ligner på løpebilleslekten Bembidion. Av de fire artene i denne slekten lever tre i det vestlige Nord-Amerika, den fjerde i Nord-Europa. Artene i slekten Systolosoma er bredere på kroppsform og kraftig punkterte. Fargen er nærmest matt gullglinsende, med et eller to mørke tverrbånd. Disse lever i Chile. Lite er kjent om biologien til urløpebillene, men man antar at de er rovdyr, som nesten alle andre medlemmer av gruppen Adephaga.
Urløpebillene kan finnes i flere ulike habitater. Trachypachus zetterstedti finnes helst i litt myrete skog, mens T. holmbergi løper rundt i solskinnet på bar, løs jord. Den graver seg raskt ned om den skulle føle seg truet. T. slevini lever på grusete og steinete strender ved Stillehavet.
Som det norske navnet antyder er urløpebillene antatt å være en gammel, primitiv gruppe. Det er kjent over 50 fossile arter som plasseres i denne gruppen.


== Systematisk inndeling ==

Ordenen biller, Coleoptera
Underordenen Adephaga
Familien Urløpebiller, Trachypachidae
Slekten Trachypachus
Trachypachus holmbergi   – Alberta, Canada og Oregon
Trachypachus gibbsii  – California
Trachypachus slevini  – Oregon
Trachypachus zetterstedti – Nord-Europa, også Nord-Norge
Slekten Systolosoma  – Chile
Systolosoma breve
Systolosoma lateritium


== Referanser ==


== Kilder ==
Maddison, D.R. 1995. Trachypachidae på Tree of Life, med bilder. [1]


== Eksterne lenker ==
(en) urløpebiller i Encyclopedia of Life 
(en) urløpebiller i Global Biodiversity Information Facility 
(no) urløpebiller hos Artsdatabanken 
(sv) urløpebiller hos Dyntaxa 
(en) urløpebiller hos Fauna Europaea 
(en) urløpebiller hos Fossilworks 
(en) urløpebiller hos ITIS 
(en) urløpebiller hos NCBI 
(en) Kategori:Trachypachidae – bilder, video eller lyd på Wikimedia Commons 
Trachypachidae – detaljert informasjon på Wikispecies
Månemannen

Se også Månemannen (mytologi), en skikkelse fra inuittenes mytologiMånemannen er et album av den norske gruppen Vamp. Det er gruppens sjette studioalbum, og det første med Vidar Johnsen som vokalist i bandet etter Jan Toft.
På denne plata blir overgangen fra Jan I. Toft til Vidar Johnsen som vokalist fullført. Etter å vært gruppas vokalist i konsertsammenheng de siste tre årene, sang Johnsen for første gang på en Vamp-plate, og bidro også med flere av melodiene på Månemannen.
Denne gangen valgte Vamp også å samarbeide med irske Mick O'Brien, som spiller sekkepipe på flere av låtene. Blant dem er platas eneste instrumental, som heter nettopp «O'Brien». Øyvind Staveland uttalte til Haugesunds Avis at «måten vi har brukt sekkepipelyden på, gjør musikken enda mer norsk enn tidligere.»
På Månemannen ble en rekke kjente, men i Vamp-sammenheng nye, tekstforfattere benyttet. Gruppa satte melodi til tekster av både Ingvar Hovland, Hans Børli, Harald Sverdrup, Ottar Engtrø, Håvard Rem og svenske Nils Ferlin. I tillegg er Kolbein Falkeid og Arnt Birkedal fortsatt med. I likhet med tidligere utgivelser inneholder tekstene på Månemannen både melankoli og humor, samtidig som de har evnen til å fortelle lytteren gode historier.
Om den musikalske utviklingen sa Øyvind Staveland: «Vi har holdt fast på det vi synes vi er gode til, nemlig formidling av gode tekster i en rolig stemning.»
Plata ble produsert av Vamp og Truls Birkeland. Innspillingen foregikk på Ryvarden fyr og i Musikkforum studio, Sandnes i perioden desember 2001–august 2002.


== Sporliste ==
«Månemannen» (Hovland/Staveland)
«Men går eg øve engene», (Ferlin/Falkeid/Strand)
«Fuglane vett» (Birkedal/Johnsen)
«Vise til våren» (Engtrø/Staveland)
«Tilståelse» (Børli/Staveland)
«I skyggen» (Falkeid/Staveland)
«Så nær» (Rem/Johnsen)
«Ein gong» (Ferlin/Staveland)
«Under jorda» (Hovland/Johnsen/Staveland)
«Forfengelige måne» (Sverdrup/Johnsen)
«Siste liten» (Birkedal/Apeland)
«O'Brien» (Øyvind Staveland)


== Medvirkende ==


=== Vamp ===
Vidar Johnsen – Vokal, kor, rapping, gitar, låtskriver
Øyvind Staveland – Fiolin, bratsj, trekkspill, fløyter, kor, vokal, låtskriver
Torbjørn Økland – Gitarer, bouzoki, trompet, mandolin, kor
Carl Øyvind Apeland – Bassgitar, gitar, kor, låtskriver


=== Andre medvirkende ===
Helge Lilletvedt – Tangentinstrumenter, trekkspill
Erling Sande – Stor tromme
Tore Jamne – Trommer, perkusjon
Cliffie Grinde - Trommer, perkusjon
Stein Inge Brækhus – Perkusjon
Mick O'Brien - Irsk sekkepipe
Truls Birkeland - Produsent
Björn Engelmann - Mastering
Christian Hermansen - Coverdesign
Ingvar Hovland - Låtskriver
Nils Ferlin - Låtskriver
Arnt Birkedal - Låtskriver
Leif Strand - Låtskriver
Kolbein Falkeid - Låtskriver
Ottar Engtrø - Låtskriver
Håvard Rem - Låtskriver
Harald Sverdrup - Låtskriver
Hans Børli - Låtskriver


== Eksterne lenker ==
(en) Månemannen på Discogs 
(en) Månemannen på MusicBrainz 
(en) Månemannen på Spotify